open-index/open-wikipedia-markdown huggingface dataset:
Parque Nacional Olympic

O **Parque Nacional Olympic** é un parque nacional que se atopa no Estado de Washington, na Península Olímpica, nos Estados Unidos de América. O parque ten catro rexións: o litoral do Pacífico, áreas alpinas, a bosque chuvioso do lado oeste, e os bosques do lado do leste máis seco. Dentro do parque existen tres ecosistemas diferentes, incluíndo o bosque subalpino e os pasteiros de flores silvestres, o bosque temperado e a escarpada costa do Pacífico.

O presidente Theodore Roosevelt designou orixinalmente o parque como Monumento Nacional do Monte Olimpo o 2 de marzo de 1909. O monumento foi redesignado parque nacional polo Congreso e o presidente Franklin D. Roosevelt o 29 de xuño de 1938. En 1976, o Parque Nacional Olympic foi designado pola UNESCO como Reserva da Biosfera Internacional, e en 1981 como Patrimonio da Humanidade. En 1988, o Congreso designou o 95 por cento do parque (3,500 km²) como Rexión Silvestre Olympic, que foi renomeada **Daniel J. Evans Wilderness** na honra do gobernador e senador Daniel J. Evans en 2017. Durante o seu mandato no Senado, Evans copatrocinou o proxecto de lei de 1988 que creou as áreas silvestres do estado. É a maior área salvaxe de Washington.

## Notas
Ermida de Santa Trega da Guarda

A **ermida de Santa Trega** é un templo medieval do século XII situado no monte de Santa Trega, no concello pontevedrés da Guarda.

A ermida atópase dentro dun recinto amurallado, no que tamén se atopan varias vivendas e unha lápida con inscricións de cantaría na honra dos poboadores ou povoeiros de Póvoa de Varzim. Tamén existe un cruceiro fronte á fachada da igrexa coa figura de San Francisco.

## Historia
Malia a estar datada sobre o século XII, a ermida de Santa Trega sufriu reformas posteriores nos séculos XVI, XVII e XX. Crese que probablemente a escritora, monxa e predicadora Exeria induciu o culto á santa após das súas viaxes a Oriente Medio, considerado daquela Terra Santa.

Cada 23 de setembro, día de Santa Trega na onomástica cristiá, celébrase unha procesión no templo.

## Notas
## Véxase tamén
### Outros artigos
* Festa do Monte
* Monte de Santa Trega
* Castro de Santa Trega
Znojmo

**Znojmo** é unha cidade checa situada na rexión de Moravia do Sur, distrito de Znojmo‎.

## Xeografía 
### Situación 
Está preto da fronteira coa Baixa Austria e a 55 km ao suroeste de Brno.

### Transportes 
Está conectado con Viena por ferrocarril e estrada. Está situado nunha rocha sobresaída na marxe esquerda do río Dyje e conserva varios exemplos de arquitectura medieval.

## Historia 
### Idade Media 
A igrexa de estilo gótico de São Nicolau e a torre do Concello de estilo tardío son os lugares máis coñecidos. A Igrexa de San Nicolás foi construída en 1348 polo emperador Carlos IV e a Torre da Cámara de 75 metros data de arredor de 1446. Con vistas ao val de Dyje fóra da cidade medieval está o castelo de Znojmo, que data do século XI, cando foi fundado polos duques Přemyslidas .

A cidade real de Znojmo foi fundada pouco despois de 1226 por Otakar I de Bohemia na chaira que limita co castelo de Znojmo. Alí morreu o emperador Sexismundo de Luxemburgo en 1437, sendo enterrado no Gran Varadino.

### Idade Contemporánea 
Znojmo é coñecida por ser a cidade onde se asinou o armisticio despois da batalla de Wagram (1809) entre Napoleón Bonaparte e o arquiduque Carlos.

## Irmandamentos 
* Harderwijk, Países Baixos
* Nové Zámky, Eslovaquia
* Pontassieve, Italia
* Retz, Austria
* Ružinov, Eslovaquia
* Strzegom, Polonia
* Torgau, Alemaña
* Trento, Italia

## Galería 

Ficheiro:Znaimer Altstadt1.jpg|Cidade antiga de Znojmo
Ficheiro:Znojmo-The Underground Passages 1.jpg|Labirinto subterráneo
Ficheiro:Znaimer Altstadt2.jpg|Columna conmemorativa da peste

centro|miniatura|600x600px| Panorama de Znojmo

## Notas 
## Véxase tamén 
### Bibliografía 
* Vrbka, Antón (1927). *Gedenkbuch der Stadt Znaim 1226-1926.* *Kulturhistorische Bilder aus dieser Zeit* . Nikolsburg: Verlag A. Bartosch.

### Ligazóns externas 
* (en checo) Páxina web oficial 
* (en inglés) Información turística de Znojmo
* (en checo e inglés) Centro de información turística de Znojmo
Serra do Mar

A **Serra do Mar** é un sistema montañoso de 1&nbsp;500 km de longo que se atopa no sueste do Brasil. Esténdese dende o leste cara ao sur do país, dende o Estado de Río de Xaneiro até o norte do Estado de Santa Catarina. O punto máis elevado é o *pico Maior de Friburgo*, cunha altura de 2&nbsp;310 metros.

Debido ao seu valor xeolóxico, a riqueza da súa fauna e flora, parte do treito paulista da serra do Mar foi protexido polo Condephaat e foi incluído no Patrimonio Histórico do Estado de São Paulo o 6 de xuño de 1985.

De acordo co artigo 225, §4.º da Constitución do Brasil, a Serra do Mar, a selva amazónica, a mata atlántica, o Pantanal Mato-Grossense e a zona costeira constitúen patrimonio nacional. Unha parte da serra do Mar foi declarada en 1999 Patrimonio da Humanidade, como parte do sitio "Reserva de mata atlántica do sueste» (ref. 893rev).

## Notas 
## Véxase tamén
Parque Nacional do Jaú

O **Parque Nacional do Jaú** é un parque nacional que se atopa no estado do Amazonas, no Brasil. É unha das meirandes reservas forestais de América do Sur, e foi declarado Patrimonio da Humanidade pola UNESCO.

## Localización 
O nome "Jaú" provén dun dos meirandes peixes do Brasil, o *Zungaro zungaro* ou jaú, polo cal recibe o nome do río principal do parque. O parque está no bioma amazónico na ecorrexión do bosque húmido de Japurá-Solimões-Negro. Abrangue unha área de 2&nbsp;367&nbsp;333 hectáreas. Foi creado polo decreto 85.200, o 24 de setembro de 1980. É administrado polo Instituto Chico Mendes de Conservación da Biodiversidade.
Abrangue os concellos de Barcelos, Codajás e Novo Airão no estado de Amazonas.

O parque é unha das maiores áreas protexidas do Brasil. Atópase a 220 km ao noroeste de Manaus e contén toda a conca do río Jaú entre o río Unini ao norte e o río Carabinani ao sur. Os tres ríos flúen cara ao leste para entrar na marxe dereita do Río Negro. A parte leste do parque linda coa reserva extractivista do río Unini ao norte, que discorre pola beira oposta do río Unini. O parque limita ao noroeste coa Reserva de Desenvolvemento Sostible de Amanã. Ao leste, preto do río Negro, o parque linda co Parque Estatal Río Negro Sector Norte ao sur.

## Notas 
## Véxase tamén 
### Bibliografía 
*
*
*
*
*
*
*
*
*
Acción a distancia

[miniatura|[William de Ockham empregou o termo para describir as interaccións do Sol, a lúa e os planetas.]]
En física, a **acción a distancia** é o concepto de que un obxecto pode ser movido, alterado ou afectado sen ser tocado fisicamente (como no contacto mecánico) por outro obxecto. É dicir, é a interacción non local de obxectos que están separados no espazo.

Este termo utilizouse con máis frecuencia no contexto das primeiras teorías da gravidade e do electromagnetismo para describir como responde un obxecto á influencia de obxectos distantes. Por exemplo, a lei de Coulomb e a lei da gravitación universal de Isaac Newton son estas primeiras teorías.

De forma máis xeral, "**acción a distancia**" describe o fracaso das primeiras teorías atomísticas e mecanicistas que buscaban reducir toda a interacción física á colisión. A exploración e resolución deste fenómeno problemático levou a importantes desenvolvementos na física, desde o concepto de campo, até as descricións do enredo cuántico e as partículas mediadoras do Modelo estándar. 
## Notas 
## Véxase tamén 
### Outros artigos 
* Principio de localidade
Gustavo Docampo Paradelo

**Gustavo Docampo Paradelo**, nado no Barco de Valdeorras, é un escritor e político galego.
## Traxectoria 
Nas primeiras eleccións democráticas foi elixido concelleiro do Barco de Valdeorras polo Movemento Comunista de Galicia. Volveu ser elixido concelleiro polo MCG nas eleccións municipais de 1983. En maio de 1987 foi nomeado animador cultural do Barco de Valdeorras. Colaborou en *La Voz de Galicia*, *La Región* e *Raigame*. É autor da obra de teatro *Polos camiños do tempo*, estreada en 2017.

## Obras 
* *Rutas para andar desde O Barco de Valdeorras*, 1983.
* *O Barco e a terra de Valdeorras*, 1992 (con Millán Picouto).
* *O Barco 1885 - 1969. Memoria fotográfica*, 2006.

## Vida persoal 
Casou con Isabel Gacio Pacios.

## Notas 
## Véxase tamén 
### Outros artigos 
* Eleccións municipais no Barco de Valdeorras
Sian Ka'an

A '''Reserva da Biosfera de Sian Ka'an'* () é unha reserva da biosfera que se atopa no concello de Tulum, no estado mexicano de Quintana Roo. Estabeleceuse en 1986 e converteuse en Patrimonio da Humanidade da UNESCO en 1987.

O nome "Sian Ka’an" é maia iucateco e quere dicir “porta do ceo” ou “lugar onde empeza o ceo”.

Coa participación de científicos, técnicos, estudantes, pescadores, labregos, promotores rurais e administradores, xunto con socios rexionais e internacionais, levaron a cabo con éxito máis de 200 proxectos de conservación baseando todas as accións de conservación na información científica e técnica para a planificación e implementación ambiental. políticas e a proposta de solucións viables para o uso sostible dos recursos naturais e centrando os seus esforzos establecidos dentro de oito áreas naturais protexidas que inclúen os arrecifes de Banco Chinchorro, e Xcalak ao sur de Quintana Roo, na Reserva da Biosfera de Sian Kaʼan, Cancún, a illa de Cozumel que está situada fronte a Xcaret e Illa Contoy ao norte, cubrindo 320.000 hectáreas. Estas áreas atópanse en partes dos sete municipios costeiros do estado, a maior parte no leste de Felipe Carrillo Puerto, Quintana Roo, onde se atopa a gran maioría da Reserva da Biosfera de Sian Kaʼan.

Parte da reserva atópase en terra e parte no mar Caribe, incluíndo unha sección do arrecife de coral. A reserva ten unha superficie de  5 280 quilometros cadrados.

A reserva tamén inclúe uns 23 sitios arqueolóxicos coñecidos da civilización maia

* *Alouatta pigra* 
* *Amazona xantholora* 
* *Ardea herodias* 
* *Ateles geoffroyi* 
* *Caracara plancus* 
* *Crax rubra* 
* *Crocodylus acutus* 
* *Crocodylus moreletii* 
* *Ctenosaura similis* 
* *Cuniculus paca* 
* *Dasyprocta punctata* 
* *Dicotyles tajacu* 
* *Eira barbara*
* *Fregata magnificens* 
* *Galictis vittata* 
* *Jabiru mycteria* 
* *Leopardus pardalis* 
* *Leopardus wiedii* 
* *Meleagris ocellata* 
* *Mycteria americana* 
* *Nasua narica* 
* *Odocoileus virginianus* 
* *Panthera onca* 
* *Pelecanus occidentalis* 
* *Nannopterum brasilianum* 
* *Phoenicopterus ruber* 
* *Platalea ajaja* 
* *Potos flavus* 
* *Puma concolor* 
* *Puma yagouaroundi* 
* *Ramphastos sulfuratus* 
* *Sarcoramphus papa* 
* *Tamandua mexicana* 
* *Tapirus bairdii* 
* *Tayassu pecari'' 

## Notas 
## Véxase tamén 
### Ligazóns externas 
* Amigos de Sian Kaʼan / Friends of Sian Kaʼan (bilingual) conservation group
* Centro Ecologico Sian Kaʼanin English and Spanish
Ermida de Santa Trega

O nome de **ermida de Santa Trega** pode referirse a:
***Ermida de Santa Trega da Guarda**, no monte de Santa Trega (A Guarda);
***Ermida de Santa Trega de Pías**, en Pías (Ponteareas).
Manuel Rábade Rodríguez

**Manuel Rábade Rodríguez**, nado en Cospeito o 16 de febreiro de 1901 e finado en Lugo en marzo de 1991, foi un guerrilleiro antifranquista galego.

## Traxectoria 
Veciño de Cospeito. Co golpe de Estado do 18 de xullo de 1936 foi detido o 24 de outubro e internado na cadea de Lugo. Xulgado en Lugo por rebelión na causa 1025/36, foi sobresido. Saíu en liberdade o 4 de febreiro de 1937. Abríronlle expediente de responsabilidades políticas en 1941, que foi sobresido en 1944. Novamente detido, acusado de ter contacto co Partido Comunista e con partidas de guerrilleiros, foi xulgado en consello de guerra o 6 de febreiro de 1948, e condenado por rebelión militar xunto con José Santiago Temprano, Victor López Rodríguez e Maximino Rodríguez Pérez. Estivo na Prisión Central de Burgos, de onde saíu en liberdade condicional en xuño de 1949. Finou en Lugo a finais de marzo de 1991.
## Notas 
## Véxase tamén 
### Ligazóns externas 
* Ficha en Represión franquista en Lugo
* Victor López Rodríguez, preso por axudar a un falecido
Gustavo Docampo

O nome **Gustavo Docampo** pode referirse a:
***Gustavo Docampo Otero**, médico, político e escritor galego (1903-2005);
***Gustavo Docampo Paradelo**, xornalista, escritor e político galego.
Lembranzas (álbum de Xoán Rubia)

***Lembranzas*** é o segundo álbum de estudio do músico galego de folk Xoán Rubia. Foi publicado en 1977 baixo o selo Novola.

## Lista de cancións 
### Cara A 
### Cara B 
## Véxase tamén 
### Ligazóns externas 
*Datos do álbum en discogs.com
John Stewart Bell

**John S. Bell** nado o 28 de xullo de 1928 en Belfast e finado o 1 de outubro de 1990, foi un físico coñecido por formular o teorema de Bell.

## Traxectoria 
### Xuventude 
Bell naceu en Belfast, capital de Irlanda do Norte. Licenciouse en física experimental na Queen's University da mesma cidade en 1948. Obtivo o seu doutoramento en Birmingham, Inglaterra, como especialista en física nuclear e teoría cuántica de campos. A súa carreira comezou na Axencia Británica de Enerxía Atómica, en Malvern (parroquia civil), Gran Bretaña, e no Laboratorio Harwell. Despois de varios anos, trasladouse ao CERN. Traballou case exclusivamente en física teórica de partículas e deseño de aceleradores, pero a súa afección eran os fundamentos da teoría cuántica.

### A desigualdade de Bell 
En 1964, escribiu un texto (ref. 1 p. 14) titulado *On the Einstein-Podoslky-Rosen paradox* (*Sobre o paradoxo de Einstein-Podoslky-* Rosen ). Neste traballo, mostrou algunhas características particulares do paradoxo EPR, derivando así da desigualdade de Bell, que se aplica en mecánica cuántica para cuantificar matematicamente as implicacións que se plantexan teoricamente no paradoxo EPR e así permitir a súa demostración experimental.
esquerda|miniatura|A tumba da urna en 2024.
O teorema de Bell destaca o principio das causas locais (principio que postula que o que acontece nunha rexión do espazo non depende de variables controladas por un experimentador noutra rexión distante), e parece implicar que o noso universo é "non local", que non ten partes separadas (salvo pola nosa percepción) e que hai algunhas variables "non locais" descoñecidas.

O seu teorema demostrou que o principio das causas locais é incompatible coas predicións estatísticas da teoría cuántica.

### Morte 
John S. Bell morreu inesperadamente en 1990 dunha hemorraxia cerebral. Os seus restos foron incinerados. A urna que contiña as súas cinzas foi enterrada no Columbarium do Cimetière de Saint-Georges en Xenebra.

## Notas 
## Véxase tamén 
### Outros artigos 
* Paradoxo EPR (Einstein, Podolski, Rosen)
* Desigualdade de Bell 
* Entrelazamento cuántico 

### Ligazóns externas 
* Perfil de MacTutor (Universidade de St. Andrews)  .
* John Bell e o descubrimento máis profundo da ciencia (decembro de 1998)  .
* The Most Profund Discovery of Science (setembro de 2006)  Arquivado o 27 de setembro de 2007.
Gustavo Docampo Otero

**Gustavo Docampo Otero**, nado en Redondela en 1933 e finado o 8 de xullo de 2005, foi un médico neurólogo e político galego.

## Traxectoria 
Licenciouse en Medicina pola Universidade de Santiago de Compostela e desenvolveu todo o seu labor profesional na medicina en Santiago. Fixo a súa tese sobre a acción anticonvulsionante do clormetiazol. Como investigador traballou en electroencefalografía e foi xefe do servizo desta especialidade no Hospital Clínico de Santiago, en 1960. Traballou nos distintos hospitais composteláns, ocupando a xefatura do servizo de neuroloxía, ata que se xubilou en 2004 no CHUS. Foi tamén presidente da Sociedade de Neurofisioloxía Clínica.

Situado no nacionalismo de centro, foi presidente do Partido Nacionalista Galego cando en 1991 esta formación se integrou no BNG. Polo Bloque foi candidato ao Senado, ao Parlamento Europeo e a concelleiro en Santiago de Compostela, mais nunca chegou a ser elixido para ningún cargo político. Foi fundador do Clube Nacionalista Alén Nós.

## Notas 
## Véxase tamén 
### Bibliografía 
*
Paradoxo EPR

[miniatura|Titular do artigo sobre o **paradoxo EPR** na edición do 4 de maio de [1935 de *The New York Times*.]]
En mecánica cuántica, o **paradoxo EPR** ou **paradoxo de Einstein - Podolski - Rosen** é un experimento mental que cuestionou as ideas sobre a relación entre os valores observados das cantidades físicas e os valores que poden ser explicados por unha teoría física. **EPR** significa "Einstein, Podolski e Rosen", que presentaron o experimento mental en 1935 nun artigo para argumentar que a mecánica cuántica non é unha teoría física completa. 

Segundo os seus autores, o experimento EPR produce unha dicotomía. Ou:

* O resultado dunha medición feita nunha parte A dun sistema enorme ten un efecto non local sobre a realidade física doutra parte B distante, no sentido de que a mecánica cuántica pode predicir os resultados das medicións realizadas no B, ou...

* A mecánica cuántica é incompleta no sentido de que algún elemento da realidade física correspondente a B non pode ser explicado pola mecánica cuántica (é dicir, é necesaria unha nova variable para dar conta deste elemento.

Como máis tarde demostrou John S. Bell, a noción de "elementos da realidade" non se pode introducir sen afectar ás predicións da teoría. É dicir, non se pode completar a mecánica cuántica con estes "elementos", porque deste xeito leva a algunhas contradicións lóxicas.

Einstein nunca aceptou a mecánica cuántica como unha teoría "real" e completa da física, e loitou até o final da súa vida por unha interpretación que puidese cumprir coa relatividade sen cumprir cos principios de indeterminación de Heisenberg. Como dixo unha vez: “Deus non xoga aos dados”, referíndose á escéptica interpretación de Copenhaguen da mecánica cuántica, segundo a cal non hai realidade física obxectiva que non sexa a revelada pola medición e a observación.

O paradoxo EPR refírese ao feito de que, mentres que o coñecemento segundo a nosa intuición do mundo é local, a mecánica cuántica é non local. Se queremos actuar sobre un obxecto, temos que movelo coa man, ou podemos facer que outro obxecto o mova. Tamén podemos actuar sobre obxectos mediante fíos, ou con ondas de radiofrecuencia, pero todos estes métodos son locais porque facemos que un obxecto actúe sobre outro e este sobre outro ata conseguir o efecto desexado. En cambio, en mecánica cuántica, se temos dúas partículas entrelazadas, a medición do estado cuántico dunha propiedade dunha das partículas fai que esa partícula colapse nun determinado estado, co cal coñecemos inmediatamente o estado da outra partícula enredalada, por moi lonxe que estea do primeiro, ou aínda que, no medio, haxa outros obxectos.

## Notas 
## Véxase tamén 
* **Albert Einstein** 
* **Boris Podolski** 
* **Nathan Rosen**
* Acción a distancia 
* Principio de localidade
* John Stewart Bell
* David Bohm
Nathan Rosen

**Nathan Rosen**, nado en Brooklyn (Nova York) o 22 de marzo de 1909 e finado en Haifa (Israel) o 18 de decembro de 1995, foi un físico israelí.

## Traxectoria 
Rosen foi o coautor con Albert Einstein e Boris Podolsky dun artigo de probas da *Physical Review* de 1935 ("¿Pode considerarse completa a descrición Mecano-Cuántica da realidade física?") sobre o paradoxo da EPR na mecánica cuántica. Tamén foi co-descubridor da ponte Einstein-Rosen na relatividade xeral. Rosen foi o fundador do Instituto de Física no Technion de Haifa, onde hai series de conferencias que leva o seu nome.

## Obra  
Algunhas publicacións

* "Can quantum mechanical description of physical reality be considered complete?". Albert Einstein, Boris Podolsky, Nathan Rosen (Princeton, Inst. Advanced Study) 1935. 4 p. *Phys.Rev.* 47:777-780 (en Wheeler, J.A., Zurek, W.H. (eds.) *Quantum theory and measurement*, Princeton U. Press, 1983 pp.&nbsp;138–141)
* "The Particle Problem in the General Theory of Relativity". Albert Einstein, N. Rosen (Princeton, Inst. Advanced Study). 1935. *Phys. Rev.* 48: 73-77, 1935.
* "Energy and momentum of cylindrical gravitational waves". N. Rosen (Technion) K. S. Virbhadra 1993. *Gen. Rel. Grav.* 25: 429-433, 1993.
* "On Gravitational waves". Albert Einstein, N. Rosen. 1937. 12 p. *J. Franklin Inst.* 223: 43-54, 1937.
* "General Relativity and Flat Space. I." N. Rosen (MIT) 15 de xaneiro de 1940. 3 p. *Phys.Rev.* 57: 147-150, 1940.

## Notas 
## Véxase tamén 
* Richard Feynman
* Burato de verme
* *Sticky bead argument*, para un relato do estraño episodio de Einstein e Rosen en 1937.

### Ligazóns externas 
* Coence actual
* Ponte Einstein-Rosen
Valedictorian

[ligazón=//upload.wikimedia.org/wikipedia/commons/thumb/0/0a/Valedictorian%27s_speech.jpg/220px-Valedictorian%27s_speech.jpg|miniatura| *Valedictorian* falando, en [2005]]

***Valedictorian*** é unha cualificación académica outorgada nos sistemas escolares dos Estados Unidos, Filipinas, Canadá e Exipto, e nalgúns sitios en Centroamérica, ao estudante que pronuncia o discurso de clausura na cerimonia de graduación. O termo é unha anglicización do termo latino *vale dicere* ("despedirse").

## Función 
O discurso de despedida é xeralmente considerado o último adeus dos compañeiros, antes de que estes se dispersen e cada un continúe o seu camiño despois da graduación. Normalmente este título outórgase ao mellor titulado de cada posgrao ou de cada grao.

## Noutras tradicións 
O seu equivalente en Australia, Islandia, Nova Zelandia, Escocia e Suráfrica é *dux*, en Francia é *Major de promotion* e en Alemaña *Primus Omnium*.

## Selección 
O valedictorian escollido é tradicionalmente o estudante con máis alta clasificación académica entre a súa clase de graduación, e esa posición normalmente determínase mediante unha fórmula numérica para a *Grade Point Average* (GPA), pero tamén se utilizan outros métodos de selección.

### Polémica 
A concesión da honra ten sido obxecto de controversia. Moitas veces, as diferenzas que separan os alumnos son pequenas, e hai acusacións de aproveitarse das regras dun xeito inxusto, como tomar cursos fáciles para obter créditos adicionais.

Algunhas escolas abandonaron a honra ou cambiaron as regras para permitir varios destinatarios. Á súa vez, estes cambios levaron a queixas de que é inxusto cambiar as regras despois de comezar unha competición. O Departamento de Educación de Nova Jersey, por exemplo, requiriu que as escolas fixesen cambios na política de premios de graduación efectiva só para a clase de novo ingreso, non para os estudantes xa matriculados.

Un estudo afirmou demostrar que os *valedictorians* non tiñan máis probabilidades de sobresaír a escala global que outros estudantes.

## Notas 
## Véxase tamén 
* Salutatorian
Xoel Gómez Losada

**Xoel Gómez Losada**, nado en Ourense en 1981, é un fotógrafo galego.

## Traxectoria 
Instalado en Maceda. Técnico superior de Fotografía pola Escola de Arte Antonio Faílde. Foi primeiro premio no Certame Internacional de Fotografía da Muralla de Lugo Imagomoenium 2005; e gañou os de Vilanova dos Infantes e Amigos da Ribeira Sacra. Expuxo no Outono Fotográfico, Paisaxes interiores no Museo Municipal de Ourense e 4 Uluslararasi Ögrenci Trienali na IV Trienal de Istambul de 2006. En 2019 abandonou a fotografía profesional.

## Notas 
## Véxase tamén 
### Ligazóns externas 
* Ficha no Outono Fotográfico
As If

***As If*** é o sexto álbum de estudio da banda estadounidense de dance-punk !!!, publicado o 16 de outubro de 2015 a través do selo Warp Records.

## Listaxe de cancións 
## Notas
Betty Harris

**Betty Wright Harris**, nada en Monroe o 29 de xullo de 1940, é unha química estadounidense.

## Traxectoria 
Betty Harris naceu en Luisiana e creceu rodeada da natureza. Optou polos estudos científicos, e formouse como química.

En 1975, despois do doutoramento, traballou no Laboratorio Nacional de Los Álamos, onde permaneceu 20 anos. Investigou como detectar explosivos, e como reparar o impacto que causan no medio ambiente.

Esta investigadora é unha dos poucos científicos afroamericanos distinguidos pola Academia Nacional de Ciencias dos Estados Unidos.

## Notas 
## Véxase tamén 
### Ligazóns externas 
* American Chemical Society and National Organization for the Professional Advancement of Black Chemists and Chemical Engineers video of "Five black chemists who changed the world"
*Betty W. Harris biography 
*Featured Inventors: Dr. Betty Harris
*Betty Wright Harris
*Meet Dr Betty Wright Harris, inventor of test that detects explosives
Parque Nacional Wood Buffalo

O **Parque Nacional Wood Buffalo** é o meirande parque nacional do Canadá, con 44,807 km². Atópase no nordeste de Alberta e no sur dos Territorios do Noroeste. A súa área é maior ca de Suíza, e é o segundo parque nacional máis grande no mundo. O parque foi estabelecido en 1922 para protexer o rabaño máis grande do mundo en itinerancia libre de bisonte dos bosques. Estes bisontes hibridáronse despois da introdución do bisonte das chairas. 
A poboación calcúlase nuns 3.000 habitantes. É un dos dous lugares de nidificación coñecidos da especie *Grus americana*.

## Galería de imaxes 

Ficheiro:Wood-Buffalo-NP Waldbison 3 98-07-02.jpg|Bisonte dos bosques (non puro).
Ficheiro:Wood-Buffalo-NP Murmeltier 2 98-07-03.jpg|Marmota.
Ficheiro:Fort Smith Nashornpelikane 1 98-07-01.jpg|Pelícanos brancos americanos en Rapids of the Drowned (río Slave).
Ficheiro:Wood-Buffalo-NP Beaver's Lodge 1 98-07-02.jpg|Refuxio de castores.
Ficheiro:Wood-Buffalo-NP Pine Lake 98-07-03.jpg|Lago Pine.

## Notas 
## Véxase tamén 
### Ligazóns externas 
* Páxina oficial
False Alarm (álbum)

***False Alarm*** é o cuarto álbum de estudio da banda norteirlandesa de indie rock Two Door Cinema Club, publicado o 21 de xuño de 2019 a través dos selos Prolifica Inc. e PIAS Recordings. O disco foi precedido por catro sinxelos, "Talk", "Satellite", "Dirty Air" e "Once".

## Listaxe de cancións 
## Notas
Metodoloxía (homónimos)

O termo **Metodoloxía** ten diversos significados segundo a área do coñecemento humano.

* Metodoloxía (ciencia)
* Metodoloxía (educación)
* Modo de desenvolver un **procedemento**, unha **actividade **ou un traballo, por exemplo, cando se fala de 'metodoloxía de xestión de proxectos'.
Parque Nacional e Reserva Gates of the Arctic

O **Parque Nacional e Reserva Gates of the Arctic** é un parque nacional estadounidense que protexe porcións da cordilleira de Brooks, no norte de Alasca. O parque é o máis setentrional dos parques nacionais dos Estados Unidos, situándose enteiramente ao norte do círculo polar ártico. O parque é o segundo máis grande nos Estados Unidos, con 34,287 km², lixeiramente máis grande en área ca Bélxica.

Gates of the Arctic foi designado nun principio como monumento nacional o 1 de decembro de 1978, antes de ser designado de novo como reserva nacional trala aprobación da Lei de Conservación de Terras de Interese Nacional de Alasca en 1980. Unha gran parte do parque ten protección adicional como "Gates of the Arctic Wilderness" que abrangue 2&nbsp;900&nbsp;460 hectáreas. A zona salvaxe linda coa Reserva Nacional de Noatak. Xuntas, forman a maior zona salvaxe contigua dos Estados Unidos.

## Notas 
## Véxase tamén 
### Bibliografía 
* Marshall, Robert (1956), *Alaska Wilderness*, George Marshall ed.,  (2005 reprint), University of California Press 
* Marshall, Robert (1933), *Arctic Village*. H. Smith and R. Haas, Nova York.
Segue respirando

***Segue respirando*** (en ) é unha serie estadounidense de 2022 creada por Martin Gero e Brendan Gall para Netflix. A serie consta de seis episodios, e estreouse o 28 de xullo de 2022 en Netflix, onde existe a opción subtitulada en galego.

## Sinopse 
Cando un pequeno avión se estrela no medio de territorio salvaxe canadense, unha muller soa debe loitar contra os elementos para sobrevivir.

## Personaxes 
* Melissa Barrera como Liv
* Jeff Wilbusch como Danny
* Florencia Lozano como nai de Liv
* Juan Pablo Espinosa como pai de Liv
* Austin Stowell como Sam

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Xoel Gómez

***Joel R. Gômez**, xornalista e escritor galego (n. 1959).
***Xoel Gómez Losada**, fotógrafo galego (n. 1981).
Benito Búa Rivas

**Benito Búa Rivas**, nado en Caldas de Reis o 6 de xaneiro de 1917 e finado en Puebla de Zaragoza (México) en 1974, foi un médico e político galego.

## Traxectoria 
Fillo de Antonio Búa Carou e Elisa Rivas Mourente, e irmán do tamén médico Antonio Búa Rivas. Estudante de Medicina na Universidade de Santiago de Compostela, estaba afiliado á Agrupación Socialista de Santiago de Compostela.

Cando aconteceu o golpe de Estado do 18 de xullo de 1936 residía en Pontevedra traballando como pasante de Medicina nunha clínica. Ofreceuse co seu irmán Antonio para prestar servizo nos hospitais de sangue do exército. Logrou evadirse e pasar á zona leal na fronte de Brunete o 2 de agosto de 1937 con Ramón Figueroa Vilachá e Gerardo Paseiro Carril. Foi auxiliar facultativo do corpo de Sanidade. Prestou servizo na 218 Brigada Mixta e no equipo cirúrxico do X Corpo de exército coa graduación de tenente. Estivo nas frontes de Teruel, Segre e Pireneos resultando ferido en combate. Publicou un artigo na revista *Choque*, órgano da 34 División. Foi secretario de asistencia social de Solidaridade Galega Antifeixista.

Coa derrota da República pasou a Francia cruzando a fronteira por Tarascón o 7 de febreiro de 1939. Estivo internado nos campos de concentración de Argelès-sur-Mere e Barcarès. Exiliouse en México, embarcando no buque Ipanema no porto de Pauillac (Gironde) o 12 de xuño de 1939 e chegou a Veracruz o 7 xullo. En México colaborou na revista *Saudade* utilizando o pseudónimo **B. Lérez**. Completou os seus estudos de Medicina e titulouse como médico na UAM en 1956. Foi membro do Comité das Mocidades Socialistas en México. Residiu en Puebla de Zaragoza ata a súa morte en 1974.

## Notas 
## Véxase tamén 
### Bibliografía 
* 
* Asilados politicos españoles a bordo del vapor Ipanema
### Ligazóns externas 
* Ficha de Benito Bua Rivas no Centro Documental de la Memoria Histórica
Seth Low

**Seth Low** nado o 18 xaneiro de 1850 en Brooklyn e finado en Nova York o 17 de setembro de 1916 en Bedford Hills, Nova York, foi un educador e político estadounidense do Partido Republicano que contou tamén co apoio do Partido Demócrata. Foi o último alcalde da cidade independente de Brooklyn, presidente da Universidade de Columbia, representante diplomático dos Estados Unidos de América e alcalde da cidade de Nova York.

## Traxectoria 
### Vida temperá 
Low foi estudante no que entón era *Polytechnic Preparatory High School*, agora *Poly Prep Country Day School*, en Brooklyn e no *Columbia College*. Low, cuxo pai Abiel Low era un dos principais comerciantes con China, pasou varios anos na empresa familiar na década de 1870. En 1880 casou con Anne Wroe Scollay Curtis. Chegou a ser alcalde de Brooklyn en 1881; ao facelo, sucedeu ao seu avó, que tamén fora alcalde de Brooklyn. Serviu durante dous mandatos até 1885, pero o seu apoio a Grover Cleveland en 1884 enfureceu á poboación e non foi reelixido para un terceiro mandato.

### Presidente da Universidade Columbia 
Despois de servir como alcalde de Brooklyn, Low asumiu a presidencia do Columbia College en 1890, cargo que ocupou ata 1901. Durante este tempo, supervisou o traslado da institución de Midtown Manhattan a Morningside Heights e cambiou o seu nome a *Columbia University*. O novo campus estaba totalmente integrado na cidade e incluía unha biblioteca dun millón de dólares construída en 1895. 

O 4 de xullo de 1899 foi un dos delegados estadounidenses para asistir á Conferencia Internacional de Paz na Haia.

### Alcalde de Nova York 
Low presentouse á alcaldía sendo presidente da universidade. Na súa campaña coa que gañou as eleccións, contou cos apoios do humorista Mark Twain, do seu partido e dos demócratas. Mellorou o sistema educativo da cidade, pero só exerceu como alcalde durante un ano, sendo sucedido en 1903 por George B. McClellan Jr., fillo do xeneral McClellan da Guerra civil.

### Últimos anos 
Foi presidente do Instituto Tuskegee en Alabama desde 1907 até a súa morte en 1916. Desde 1907 foi tamén presidente da Federación Cívica Nacional.&nbsp;Low morreu na súa casa de Bedford Hills o 17 de setembro de 1916.

## Notas 
## Véxase tamén 
### Biblioteca 
* Low, Seth. In: Encyclopædia Britannica. 11. Band 17: Lord Chamberlain – Mecklenburg. Londres 1911, S. 72  

### Ligazóns externas 
* Biografía sobre Seth Low
Sphaerius

***Sphaerius*** é un xénero de escaravellos que comprende 23 especies, que son os únicos membros vivos da familia **Sphaeriusidae** (antes **Microsporidae**). Viven tipicamente ao longo das beiras de regatos e ríos, onde se alimentan de algas. Viven en todos os continentes menos na Antártida.

A forma global e aspecto destes escaravellos é convexa, brillante, de cor marrón escuro ou negro ás veces con algunhas marcas. A cabeza é prominente con ollos relativamente grandes e moi separados e antenas capitadas. A lonxitude total vai de 0,5 a 1,2 mm.

Atópanse en diversos ambientes pantanosos, incluíndo lama, debaixo de pedras, entre raíces de plantas e follas caídas e en musgos e bulleiros. Almacenan algo de aire baixo os élitros.

As femias producen un só ovo grande cada vez que poñen.

## Taxonomía 
A familia adoitaba coñecerse como "Sphaeriidae", pero o nome estaba asignado previamente a unha familia de ameixas de auga doce. Entón, o nome foi inapropiadamente substituído polo de "Microsporidae" (ao cambiar o nome do xénero a *Microsporus*), pero isto foi suprimido ao volverse oficialmente ao uso de *Sphaerius* para este escaravello e reformarse o nome da familia como Sphaeriusidae (porque Sphaeriidae se reservou como familia de moluscos). A posición da familia dentro dos Coleoptera foi posta en discusión varias veces.

## Especies 
**Sphaerius acaroides*
**Sphaerius africanus*
**Sphaerius alticola*
**Sphaerius coenensis*
**Sphaerius coomani*
**Sphaerius cribratus*
**Sphaerius favosus*
**Sphaerius gustavlohsei*
**Sphaerius hispanicus*
**Sphaerius humicola*
**Sphaerius laeviventris*
**Sphaerius madecassus*
**Sphaerius politus*
**Sphaerius obsoletus*
**Sphaerius ovensensis*
**Sphaerius papulosus*
**Sphaerius perlaevis*
**Sphaerius scutellaris*
**Sphaerius silvicola*
**Sphaerius spississimus*
**Sphaerius tesselatus*
**Sphaerius texanus*
**Sphaerius tropicus*

## Sphaeriusidae fósil 
* †*Burmasporum* Kirejtshuk 2009 ámbar birmano, Myanmar, Cenomaniano

## Notas 
## Véxase tamén 
### Ligazóns externas 
* Sphaeriusidae Tree of Life
Nadal (álbum)

***Nadal*** é o terceiro álbum de estudio do músico galego de folk Xoán Rubia. Foi publicado en 1980 baixo o selo Ruada. Foi gravado nos estudios Audiofilm de Madrid.

O álbum foi editado orixinalmente en LP e casete. En 1996 saíu unha edición en CD titulada *Branco Nadal*.

## Lista de cancións 
### Cara A 
### Cara B 
## Véxase tamén 
### Ligazóns externas 
*Datos do álbum en discogs.com
Microsporum

[miniatura|*[Microsporum gypseum* ]]

***Microsporum*** é un xénero de fungos ascomicetos que causa dermatomicoses (infeccións fúnxicas) na pel en animais e humanos como a tiña da cabeza, tiña do corpo, dermatofitose e outras.

*Microsporum* forma tanto macroconidios (grandes estruturas reprodutoras asexuais) coma microconidios (estruturas reprodutoras tamén asexuais pero máis pequenas) en curtos conidióforos. Os macroconidios son hialinos, multiseptados, de formas variables, de fusiformes a obovados, cun tamaño de 7–20 × 30–160&nbsp;um, con paredes celulares delgadas ou grosas de equinuladas a verrugosas. A súa forma, tamaño e características da parede celular son importantes para a identificación das especies. Os microconidios son hialinos, unicelulares, de piriformes a clavados, de paredes lisas, cun tamaño de 2,5–3,5 × 4–7&nbsp;um e non serven de diagnóstico para ningunha especie.

A separación deste xénero de *Trichophyton* está baseada esencialmente na rugosidade da parede celular macroconidial, aínda que na práctca isto pode ser difícil de apreciar. Describíronse 17 especies de *Microsporum*. Non obstante, en 2017 propúxose restrinxir o xénero só as especies *M. audouinii*, *M. canis* e *M. ferugineus*, e pasar as demais especies aos xéneros *Lophophyton*, *Nannizzia* e *Paraphyton* (de Hoog et al. 2017).

*Microsporum audouinii* é parasito e causa micoses só en humanos. *Microsporus canis* e *M. gallinae* causan micoses en animais, pero desde eles poden infectar a humanos. Hai especies que viven no solo como saprófitos, nutríndose da queratina que encontran ali (pelos, plumas, escamas), e que poden infectar directamente a animais e humanos, como *M. gypseum*, *M. fulvum*, *M. nanum* e *M. cookei*.

As propiedades queratinolíticas que posúe a especie *Microsporum cookei* suxiren que este fungo podería utilizarse para reciclar grandes cantidades de residuos queratínicos industriais.

## Especies 
**Microsporum amazonicum*
**Microsporum audouinii*
**Microsporum boullardii*
**Microsporum canis*
**Microsporum canis* var. *distortum*
**Microsporum cookei*
**Microsporum distortum*
**Microsporum duboisii*
**Microsporum equinum*
**Microsporum ferrugineum*
**Microsporum fulvum*
**Microsporum gallinae*
**Microsporum gypseum*
**Microsporum langeronii*
**Microsporum nanum*
**Microsporum persicolor*
**Microsporum praecox*
**Microsporum ripariae*
**Microsporum rivalieri*

## Notas 
## Véxase tamén 
### Ligazóns externas 
*Candidiasis.web ¿Qué es? - Microsporum
*Mycology Unit at the Adelaide Women's and Children's Hospital
Word of Honor

***Word of Honor*** (chinés: 山河令), antes coñecida como *A Tale of the Wanderers* é un drama fantástico de aventuras chinés do 2021. A serie de televisión foi coproducida por Ciwen Media e Youku, dirixida por Cheng Zhi Chao, Ma Hua Gan e Li Hong Yu e escrita por Xiao Chu. Trátase dunha adaptación da novela *danmei* (xénero de ficción chinés centrado en historias románticas de amor e atracción entre homes) "*Vagabundos Afastados*" (天涯客) de Priest.

Está protagonizada por Zhang Zhehan (chinés: 张哲瀚) e Gong Jun (chinés: 龚俊) nos papeis principais. A serie emitiuse en Youku do 22 de febreiro ao 5 de maio con 36 episodios, ademais dun pequeno clip extra que mostra o que pasou despois do final da serie principal.

## Sinopse 
Para abandonar a organización secreta de asasinos 'Ventá do Ceo', o líder Zhou Zi Shu realiza unha técnica obrigatoria para saír, que o deixa con só tres anos de vida. Disfrázase e trata de vivir o resto dos seus días coma un borracho deambulando polo mundo das artes marciais.

Tres meses despois, coñece ao misterioso Wen Ke Xing, quen inmediatamente se decata da fachada de Zhou Zi Shu. Os dous achéganse máis cando se enredan nunha conspiración que inclúe a 'Armadura Acristalada', unha protexida chave lendaria que dá acceso a un poderoso arsenal.

## Notas
Horacio Casas

**Horacio Casas Iglesias**, nado en Teo o 28 de xuño de 1906 e finado en México, foi un militar e político galego.

## Traxectoria 
Estudou na Escola de Artes e Oficios de Santiago de Compostela. Aprobou as oposicións a Axente do Corpo de Investigación e Vixilancia en 1935. Foi conselleiro do Partido Galeguista na zona da Maía. Durante a guerra loitou no corpo de asalto do Exército Republicano, foi ascendido a sarxento en xaneiro de 1937, e ascendido a tenente do Corpo de Seguridade en xaneiro de 1938. Pertenceu a Solidaridade Galega Antifeixista. Foi presidente do Comité Obreiro de Gardas e Soldados e conselleiro do PG en Barcelona. Coa derrota da República pasou a Francia e foi internado no campo de concentración de Argelès-sur-Mere. Exiliouse en México, embarcando no buque Ipanema que chegou a Veracruz o 7 de xullo de 1939. Foi contador do Padroado da Cultura Galega de México en 1953 e despois secretario do Padroado. Asinou, en nome do Partido Galeguista, o documento contra a entrada de España na ONU en 1955. Foi presidente da Irmandade Galega de México en 1965, e secretario do Club Galicia en 1966.

## Vida persoal 
Casou en Cidade de México con Maria Teresa Calderón Casazza en 1945, e foi pai de Horacio Manuel, Armando Rosendo e Cesáreo Alberto Casas Calderón.
## Notas 
## Véxase tamén 
### Bibliografía 
* Asilados politicos españoles a bordo del vapor Ipanema

### Ligazóns externas 
* Ficha no Repertorio biobibliográfico do exilio galego
This Is All Yours

***This Is All Yours*** é o segundo álbum de estudio da banda inglesa de indie rock alt-J, publicado o 22 de setembro de 2014 a través do selo Infectious Music. Foi promovido con catro sinxelos: "Hunger of the Pine", "Left Hand Free", "Every Other Freckle", e "Warm Foothills". Chegou ao número 1 da lista de álbums británica, ao 2 en Bélxica, Australia e o Canadá e ao 4 nos Estados Unidos. Foi nomeado ao Grammy a mellor álbum de música alternativa.

## Listaxe de cancións 
## Notas
Know by Heart

***Know by Heart*** é o cuarto álbum de estudio da banda  de indie rock American Analog Set, publicado o 4 de setembro de 2001 a través do selo Tiger Style Records. A canción "The Postman" ten voces de Ben Gibbard de Death Cab for Cutie e The Postal Service. Gibbard posteriormente versionou o tema "Choir Vandals" en *Home, Vol. 5*, un EP compartido con Andrew Kenny de American Analog Set. "Gone To Earth" apareceu por vez primeira no seu álbum de 1996 *The Fun of Watching Fireworks*. "Aaron & Maria" foi incluída nun número da revista *CMJ New Music Monthly* en 2002.

No ano 2009 "Gone To Earth" usouse na película ''The Time Traveler's Wife''.

## Listaxe de cancións 
## Notas
O Barreiro, Silva, Pol

**O Barreiro** é un lugar da parroquia de Silva no concello lugués de Pol na comarca de Meira. Segundo o Instituto Galego de Estatística, en 2024 tiña 4 habitantes (2 homes e 2 mulleres).

## Lugares e parroquias 
### Lugares de Silva 
### Parroquias de Pol 
## Notas
Pediococcus

***Pediococcus*** é un xénero de bacterias do ácido láctico grampositivas situado na familia Lactobacillaceae. Xeralmente aparece agrupada en pares ou tétrades e divídese ao longo de dous planos de simetría, igual que fan os outros xéneros de cocos do ácido láctico *Aerococcus* e *Tetragenococcus*. Son totalmente homofermentativas.  A especie *Pediococcus dextrinicus* foi asignada recentemente ao xénero *Lapidilactobacillus*. Certos illamentos de *Pediococcus* producen diacetilo, que lle dá un aroma a manteiga ou butterscotch a algúns viños (como o Chardonnay) e a algúns tipos de cervexa. Especies de *Pediococcus* utilízanse a miúfo en inoculantes de ensilado (herba fermentada). Os pediococos úsanse como probióticos e engádense con frecuencia como microbios beneficiosos na creación de salchichas, queixos e iogures.

## Especies 
O xénero *Pediococcus* comprende as seguintes especies:
* *Pediococcus acidilactici* Lindner 1887 (Listas Aprobadas 1980)
* *Pediococcus argentinicus* De Bruyne *et al*. 2008
* *Pediococcus cellicola* Zhang *et al*. 2005
* *Pediococcus claussenii* Dobson *et al*. 2002
* *Pediococcus damnosus* Claussen 1903 (Listas Aprobadas 1980)
* *Pediococcus ethanolidurans* Liu *et al*. 2006
* *Pediococcus inopinatus* Back 1988
* *Pediococcus parvulus* Günther e White 1961 (Listas Aprobadas 1980)
* *Pediococcus pentosaceus* Mees 1934 (Listas Aprobadas 1980)
* "*Pediococcus perniciosus*" Claussen 1903
* *Pediococcus siamensis* Tanasupawat *et al*. 2007
* *Pediococcus stilesii* Franz *et al*. 2006

Reclasificacións:
* *Pediococcus dextrinicus* foi reclasificada como Lapidilactobacillus dextrinicus.
* *Pediococcus halophilus* foi reclasificada como *Tetragenococcus halophilus*.
* *Pediococcus lolii* foi reclasificada como *Pediococcus acidilactici*.
* *Pediococcus urinaeequi* foi reclasificada como *Aerococcus urinaeequi*.

## Filoxenia 
A taxonomía aceptada actualmente está baseada na LPSN

## Notas 
## Véxase tamén 
### Bibliografía 
* 

### Ligazóns externas 
* Pediococcus en Milk the Funk Wiki
* *Pediococcus* en Bac*Dive* -  the Bacterial Diversity Metadatabase
Gong Jun

**Gong Jun** (chinés: 龚俊, nado o 29 de novembro de 1992), tamén coñecido como Simon Gong é un actor, modelo e cantante chinés (Chengdu, Sichuan). Acadou atención polo súa participación en *Lost Love In Times* (2017) e un maior recoñecemento polos seus papeis protagonistas en *Begin Again* (2020) e *Word Of Honor* (2021).

## Filmografía 
## Discografía 
## Concertos 
## Premios e nomeamentos 
## Notas 
## Véxase tamén 
### Ligazóns internas 
* Gong Jun (龚俊) Weibo https://weibo.com/u/2172061270
* Gong Jun (龚俊) Viki Rakuten https://www.viki.com/celebrities/22762pr-gong-jun?locale=es#modal-works
* Gong Jun (龚俊) Movie Douban https://movie.douban.com/celebrity/1359728/
Dominic A. Antonelli

**Dominic Anthony "Tony" Antonelli**, nado en Detroit (Míchigan) o 23 de agosto de 1967, é un astronauta estadounidense retirado que formou parte das misións STS-132 e STS-119.

## Traxectoria 
Antonelli graduouse en astronáutica e aeronáutica polo Instituto de Tecnoloxía de Massachusetts e é máster nas materias pola Universidade de Washington.

Foi seleccionado como candidato a astronauta pola NASA en 2000, participando nas misións STS-119 e STS-132 e pasando un total de 24,58 días no espazo.

## Notas 
## Véxase tamén 
### Outros artigos 
*STS-132
*STS-119
Robert Burton

**Robert Burton** nado en Lindley o 8 de febreiro de 1577 e finado en Oxford o 25 de xaneiro de 1640 foi un ensaísta inglés. É coñecido por ser o autor de *The Anatomy of Melancholy* ("A anatomía da melancolía", título orixinal completo: *The Anatomy of Melancholy, What it is: With all the Kinds, Causes, Symptomes, Prognostickes, and Several Cures of it.* *In Three Maine Partitions with their several Sections, Members,* *and* *Subsections. Philosophically, Historically, Opened* *and* *Cut up), publicado en* *1621* *co pseudónimo de* ***Democritus junior**.*
## Traxectoria 
**Robert Burton** obtivo un doutoramento na Universidade de Oxford e permaneceu en Oxford como pastor protestante. Era un home moi erudito, cunha profunda cultura humanística, e destes dotes deixou pegadas en *A anatomía da melancolía*, obra interesante e *humorística*, da que apareceron seis edicións entre 1621 e 1651, cada unha delas en aumento respecto á anterior. Inicialmente, Burton propúxose como obxectivo analizar a melancolía, investigando as súas causas e efectos. Non obstante, fixo adicións e correccións varias veces, aumentando o volume varias veces. Como resultado, o libro abrangue moitas máis áreas da vida humana, incluíndo a ciencia, a historia, a política e a reforma social.

Na parte da anatomía dedicada á paixón amorosa, Burton cita un fragmento da obra de Filóstrato: a historia da lamia, que adquiriu un aspecto feminino e seduciu ao novo filósofo. Moito máis tarde, en 1819, esta trama da historia de Burton inspirou ao romántico inglés John Keats a escribir o poema *Lamia*.

A súa prosa, chea de citas en latín e grego, ten un carácter estrambótico. A pesar do seu sentido do humor, Burton non podía ocultar a inquietude que lle espertaba a súa patoloxía depresiva. A primeira edición en inglés tiña 900 páxinas e contiña 350000 palabras; a última tiña 1500 páxinas e contiña máis de 500000 palabras. No texto contabilizáronse 13333 citas de 1598 autores diferentes.

Burton tamén é autor de *Philosophaster*, unha comedia satírica en latín.

[ligazón=//upload.wikimedia.org/wikipedia/commons/thumb/1/1f/The_Anatomy_of_Melancholy_by_Robert_Burton_frontispiece_1638_edition.jpg/220px-The_Anatomy_of_Melancholy_by_Robert_Burton_frontispiece_1638_edition.jpg|miniatura| A anatomía da melancolía, Frontispicio da edición de [1638|centro]]

## Notas 
## Véxase tamén 
### Bibliografía 
* Jean Starobinski (editor), *Anatomy of melancholy: introduction*, Venecia: Marsilio, 1983.
* Mauro Simonazzi, ''La malattia inglese. La melanconia nella tradizione filosofica e medica dell'Inghilterra moderna*, Boloña, Il Mulino, 2004.
* JR Simon, *Robert Burton et l'Anatomie de la Mélancolie*, París, Didier, 1964.
* Lawrence Babb, *Sanity in Bedlam.* *A Study of Robert Burton's Anatomy*, East Lansing, Michigan State University Press, 1959. 
* B. Evans, *The Psychiatry of Robert Burton'', Nova York, Columbia University Press, 1944.

### Ligazóns externas 
*  (Libro electrónico en gutenberg.org)